open-index/open-wikipedia-markdown huggingface dataset:
Ֆրիդա Լյայդեր

thumb|Գերմանացի երգչուհի Ֆրիդա Լյայդերի ձայնապնակի շապիկը

**Ֆրիդա Լյայդեր** (), գերմանացի օպերային երգչուհի։

20-րդ դարի ամենակարևոր դրամատիկ սոպրանոներից մեկն էր։ Ամենահայտնի դերերից էին՝ Վագների Իզոլդան և Բրունհիլդան, Բեթհովենի Ֆիդելիոն, Մոցարտի Դոննա Աննան, Վերդիի Աիդան ու Լեոնորան։ Կատարել է ավելի քան 80 ձայնագրություն, հիմնականում Polydor Records-ի և HMV ընկերության հետ։

## Կյանք
Ծնվել է Բեռլինում, որտեղ էլ սովորել է երգել բանկում աշխատելիս։ Սկզբում հանդես է եկել Հալլեի, Քյոնիքսբերգի ու Ռոստոկի օպերային թատրոններում։ 1923 թվականին Համբուրգի օպերային թատրոնի հետ համագործակցությունից հետո նրան աշխատանքի է ընդունել Բեռլինի պետական օպերան՝ որպես առաջին դրամատիկ սոպրանո։ 1946 թվականին բեմից հեռանալուց հետո մնացել է այնտեղ որպես նույն օպերայի ծագող աստղերի համար նախատեսված ստուդիայի տնօրեն ու մենեջեր։

Ավելի քան 15 տարի Լյայդերը հյուրի կարգավիճակում կանոնավորապես հանդես է եկել Լոնդոնի Կովենտ գարդեն արքունական թատրոնում, Նյու Յորքի Մոտրոպոլիտեն օպերայում, Միլանի Լա Սկալայում, Վիեննայի ու Մյունխենի պետական օպերաներում։ Բնականաբար ելույթներ է ունեցել նաև Վագների հիմնադրած Բայրոյթյան փառատոնների ժամանակ, որտեղ 1930-ական թվականների անզուգական սոպրանո-աստղն էր։ 1920-ական թվականներին Կովենտ գարդենում Ֆլորենս Օստրելին փոխարինելով կատարել է վագներյան դերերը և երկուսով միասին նրանք ձայնագրել են «Նիբելունգի մատանին» օպերայից մեծ հատվածներ HMV ընկերության հետ։

Ամուսնացել է Բեռլինի օպերային թատրոնի առաջին կոնցերտմայստեր պրոֆեսոր Ռուդոլֆ Դեմանի հետ, սակայն երեխաներ չեն ունեցել։ Մահացել է Բեռլինի իր տանը։

Այսօր երգչուհու կալվածքը տնօրինում է Բեռլինում տեղակայված Frida-Leider-Gesellschaft կայքը։

## Ինքնակենսագրություն
Ֆրիդա Լյայդերի ինքնակենսագրականը՝ «Իմ դերակատարումը» անգլերեն է թարգմանվել Չառլզ Օսբորնի կողմից և տպագրվել Լոնդոնում 1966 թվականին «Կալդեր և Բոյարս» ընկերության կողմից։ Այնտեղ ներառված են 32 սև ու սպիտակ լուսանկարներ ու Հարոլդ Բուրոսի կազմած դիսկոգրաֆիան։

## Ծանոթագրություններ

**Հետագա ընթերցանություն**
* Liese, Kirsten, *Wagnerian Heroines: a century of great Isoldes and Brünnhildes*, English translation: Charles Scribner, Edition Karo, Berlin, 2013. 

## Արտաքին հղումներ
*
*Biographical notes
*Frida-Leider-Gesellschaft

Կատեգորիա:1888 ծնունդներ
Կատեգորիա:1975 մահեր
Կատեգորիա:20-րդ դարի օպերային երգչուհիներ
Կատեգորիա:Գերմանացի օպերային երգչուհիներ
Կատեգորիա:Օպերային սոպրանոներ
Հիրադո ամրոց

**Հիրադո ամրոց,** ամրոց Ճապոնիայի Նագասակի պրեֆեկտուրայում։ Հայտնի է նաև Կամեոկա և Ասախիտակե անվանումներով։ Ամրոցը գտնվում է մի բլրի վրա, որտեղից բացվում է գեղատեսիլ տեսարան։

## Պատմություն
100px|thumb|left|Հիրադո ամրոցի պատկերը XVI դարի ֆրանսիական փորագրության վրա
Ամրոցը կառուցվել է 1599 թվականին տարածքը կառավարող Մացուուրի իշխանության 26-րդ ղեկավարի կողմից։

1613 թվականին դղյակը այրվել է, ամրոցի վերականգնման աշխատանքները սկսվել են 1704 թվականին Մացուուրի իշխանության 29-րդ ղեկավարի կողմից։ 1707 թվականից ամրոցի վերին հարկերը իշխանության համար ծառայել են որպես ապրելու վայր։ Վերականգնումն ավարտվել է 1718 թվականին, ամրոցը դարձել է Մացուուրիի իշխանության կենտրոնը։

Սկզբնական վիճակում մնացել են որոշ տարրեր (երկու պաշտպանական հրանոթային աշտարակներ), մնացած մասերը, այդ թվում տենսյուի գլխավոր աշտարակը, վերակառուցվել են։

1962 թվականին վերանորոգվել է ամրոցի գլխավոր աշտարակը։ Դայմեի (յասիկի) նախկին առանձնատանը այժմ գտնվում է Մացուուրի իշխանության թանգարանում։

## Պատկերասրահ


պատկեր:HiradoCastle2.jpg|Հիրադո ամրոցը գտնվում է Կյուշու կղզում 
պատկեր:HiradoCastle1.jpg|Ամրոցը
պատկեր:Hirado Castle air.jpg|Լուսանկար ամրոցի տարածքից



## Ծանոթագրություններ

## Արտաքին հղումներ
* Hirado City home page 
*Japanese Castle Explorer - Hirado Castle
*JCastle Information Page

Կատեգորիա:1599 հիմնադրումներ
Կատեգորիա:Դղյակներ այբբենական կարգով
Թովմաս Վանանդեցի

**Թովմաս Վանանդեցի** (ի ծնե անունը՝ **Թովմաս Նուրիջանյան**, ), կրոնական, մշակութային գործիչ, տպագրիչ, հրատարակիչ։

## Կենսագրություն
Ծնվել է Գողթն գավառի Վանանդ գյուղում՝ Նուրիջանի և Դիլդարի ընտանիքում։ Թովմաս Վանանդեցին եղել է Վանանդաձորի Սուրբ Խաչ վանքի վանահայր։ Ջանքեր է գործադրել Գողթնում բացել եվրոպական ստանդարտներին համապատասխան բարձրագույն դպրոց, սակայն ծրագիրը չի հաջողվել։ 1677 թվականին ճանապարհորդել է դեպի Եվրոպա։ Վերադառնալով հայրենիք՝ 1691 թվականին ձեռնադրվել է Գողթն գավառի եպիսկոպոսը։

1695 թվականին մեկնել է Ամստերդամ և իր ագգական Մաթևոս Վանադեցու աջակցությամբ բացել տպարան, որը գործել է մինչև 1705 թվականը։ Այստեղ Թովմասն իր ազգակիցներ Մաթևոսի, Ղուկասի և Միքայելի հետ հրատարակել է մի շարք կարևոր գրքեր ու աշխատություններ, որով նոր թափ է հաղորդել հայկական գրահրատարակչության գործին։

1697 թվականին շուրջ 6 ամիս Վիեննայում վարել է եկեղեցական պատասխանատու պաշտոն։ Եղել է նաև Բելգիայում (1699), Փարիզում (1702), Գերմանիայում, Իտալիայում և Անգլիայում։ Իր գործունեության շնորհիվ եվրոպական մի շարք երկրներում ունեցել է մեծ հեղինակություն։

1705 թվականին Թովմաս Վանանդեցու կազմած կտակի համաձայն նրա տպարանն իր ամբողջ ունեցվածքով կտակել է իր հայրենիքին։ Մահացել է 1708 թվականին հայրենիք վերադառնալու ճանապարհին՝ Անտվերպեն քաղաքում։ Թաղված է Անտրվեպենի Սուրբ Աստվածամոր տաճարի ավագ խորանի առջև։

## Ծանոթագրություններ

Կատեգորիա:Միջնադարյան հայ հոգևորականներ
Կատեգորիա:Հայ տպագրիչներ
Կատեգորիա:Հայ հրատարակիչներ
Կատեգորիա:Հայ մշակութային գործիչներ
Լյուբոմիր Ռեհակ

**Լյուբոմիր Ռեհակ** (սլովակերեն՝ **Ľubomír Rehák**, ), սլովակ դիվանագետ։

## Կենսագրություն
Լյուբոմիր Ռեհակը ծնվել է 1970 թվականի փետրվարի 24-ին, Սլովակիայի Տոպոլչանի քաղաքում։ 1992 թվականին ավարտել է Մոսկվայի միջազգային հարաբերությունների պետական ինստիտուտը, որտեղ էլ 1997 թվականին ատենախոսություն է պաշտպանել և ստացել է փիլիսոփայական գիտությունների դոկտորի աստիճան։ Դիվանագիտական իր գործունեությունն սկսել է Բրատիսլավայում՝ Սլովակիայի արտաքին գործերի նախարարությունում։

Լյուբոմիր Ռեհակն ամուսնացած է, ունի երկու երեխա։ Տիրապետում է անգլերենին, ռուսերենին, պորտուգալերենին, կարող է խոսել նաև ֆրանսերեն, իսպաներեն, բելառուսերեն և լեհերեն։

### Դիվանագիտական գործունեություն
* 1993 – 1998 Ռուսաստան, Մոսկվա. դեսպանի անձնական քարտուղար
* 1999 – 2003 Պորտուգալիա, Լիսաբոն. փոխդեսպան
* 2004 – 2006 Սլովակիա, Բրատիսլավա. եվրոպական թղթակից-համակարգող՝ ընդհանուր արտաքին քաղաքականության և Եվրոպական միության անվտանգության քաղաքականության բնագավառում
* 2006 – 2008 Բելառուս, Մինսկ. Սլովակիայի Հանրապետության դեսպանության ղեկավար, 2007 թվականի երկրորդ կեսից՝ նաև Եվրոպական միության՝ Բելառուսում բացված ներկայացուցչության ղեկավար
* 2008 – 2009 Բելգիա, Բրյուսել. Սլովակիայի Հանրապետության ներկայացուցիչ Եվրոպական միության քաղաքականության ու անվտանգության կոմիտեում
* 2010 – 2011 Սլովակիա, Բրատիսլավա. Սլովակիայի արտաքին հարաբերությունների նախարարության քաղաքական բաժնի գլխավոր տնօրեն
* 2011 – 2012 Ղազախստան, Աստանա. Սլովակիայի արտակարգ և լիազոր դեսպան Ղազախստանում և Ղրղզստանում
* 2015 – Միացյալ Թագավորություն, Լոնդոն. Սլովակիայի արտակարգ և լիազոր դեսպան Սեյնթ Ջեյմս դատարանում (Բրիտանիայի Միացյալ Թագավորության և Հյուսիսային Իռլանդիայի թագավորական դատարանի պաշտոնական անվանումը)

## Գնահատանք
* 2017 – «Տարվա եվրոպական դիվանագետ»՝ Լոնդոնի *Diplomat* ամսագրի անցկացրած հարցումների հիման վրա
*2019 – Անվան գրանցում Խաղաղության ծառին՝ *Servare et Manere* ընկերակցության առաջադրման հիման վրա

;Տոհմական շքանշաններ

* «Երկու Սիցիլիաների թագավորության դրոշ» շքանշան Սիցիլիայում նախկինում իշխած կալաբրիական *Բուրբոն-Օբոխ* արքայատոհմի կողմից
* Ասպետ սպայի կոչում և *Աստղի* շքանշան՝ վաստակի համար՝ Սուրբ Գևորգի ուխտի ասպետների կողմից

## Ծանոթագրություններ

Կատեգորիա:Դիվանագետներ
Կատեգորիա:Սլովակ դիվանագետներ
Կատեգորիա:Սլովակ գիտնականներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Բարի Լևինսոն

**Բարի Լևինսոն** (, ), ամերիկացի կինոռեժիսոր, սցենարիստ և պրոդյուսեր։ 1989 թվականի «Օսկար» մրցանակի դափնեկիր։

## Կենսագրություն
Բարի Լևինսոնը ծնվել է 1942 թվականի ապրիլի 6-ին ԱՄՆ-ի Մերիլենդ նահանգի Բալթիմոր քաղաքում։ Ծնողները` Իրվին Լևինսոնը և Վիոլետա Կրիշինսկայան, Ռուսաստանից ներգաղթած հրեաներ են։ Սովորել է Ամերիկյան համալսարանում (American University, Վաշինգտոն, Կոլումբիա շրջան)։ Կինը Վալերի Քյորթին է (Valerie Curtin) (ամուսնալուծված է)։

Չնայած Լևինսոնը իր կարիերան սկսել է հեռուստատեսային կատակերգությունների սցենարներով և շարունակում է գրել, նկարահանել և կատակերգական ֆիլմերի պրոդյուսերություն անել, սակայն հայտնի է դարձել իր լուրջ, թեև ոչ հումորից զուրկ դրամատիկ ֆիլմերով։ Նրա առաջին լիամետրաժ ռեժիսորական փորձը եղել է «Խորտկարան» (1982) ֆիլմը, որը հիսունականների վերջին Բալթիմորում մեծացած տղաների ընկերության մասին է։ Առաջնաելույթը մեծ հաջողություն չի ունեցել, սակայն Ռոբին Ուիլյամսի հետ «Բարի առավոտ Վիետնամ» (1987) ֆիլմը ( որտեղ խաղացել է չափազանց ուրախ ամերիկացի ռադիոհաղորդավարի դեր) և Դասթին Հոֆմանի հետ համատեղ «Անձրևի մարդը» (1988) ֆիլմը (աուտիստի դեր) Լևինսոնին բերել են համաշխարհային ճանաչում։

Հաջորդ տարիների ընթացքում Լևինսոնը հոլիվուդյան լավագույն դերասանների մասնակցությամբ նկարահանել է մի շարք նշանավոր ֆիլմեր՝ «Բաքսի» (Ուորեն Բիթիի, Անեթ Բենինգի, Հարվի Քեյթելի հետ), «Դիմակազերծում» (Մայքլ Դուգլասի, Դեմի Մուրի, Դոնալդ Սազերլենդի հետ), «Քնածները» (Ռոբերտ դե Նիրոի, Դասթին Հոֆմանի և Բրեդ Փիթի հետ), «Խաբեբայություն» (Ռոբերտ դե Նիրո և Դասթին Հոֆմանի հետ), «Ավազակներ» (Բրյուս Ուիլիսի, Բիլի Բոբ Տորնտոնի և Քեյթ Բլանշետի հետ) և ուրիշներ։

## Ստեղծագործություն
Բարի Լևինսոնը հայտնի է որպես ռեժիսոր, որը չի շեղում հանդիսատեսի ուշադրությունը բուռն հատուկ էֆեկտներով, հավակնություն չունի բնօրինակ ռեժիսուրայի հանդեպ, հնարավորություն է տալիս դերասաններին լիարժեքորեն դրսևորել իրենց տաղանդը։ Ի տարբերություն Լևինսոնի սեփական սցենարների՝ պատմությունները, որոնք նա ընտրում է իր լուրջ ռեժիսորական աշխատանքի համար, սովորաբար տարբերվում են ոչ սովորական և իսկապես դրամատիկ կոլիզիաներից։ Հաճախ նրա ֆիլմերի գործողությունները տեղի են ունենում անցյալում և այս կամ այն չափով հիմնված են իրական դեպքերի վրա («Բարի առավոտ Վիետնամ», «Բաքսի», «Քնածները» և այլն)։

## Ֆիլմագրություն

## Ծանոթագրություններ

Կատեգորիա:1942 ծնունդներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ապրիլի 6 ծնունդներ
Կատեգորիա:Բալթիմոր քաղաքում ծնվածներ
Կատեգորիա:Լավագույն ռեժիսոր Օսկարի մրցանակակիրներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի տղամարդ կատակերգուներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոսցենարիստներ
Կատեգորիա:Ամերիկացի հեռուստատեսային դերասաններ
Կատեգորիա:Ամերիկացի ռեժիսորներ
Գարուա

**Գարուա** (), Կամերունի հյուսիսում գտնվող քաղաք։ Այն Հյուսիսային շրջանի վարչական կենտրոնն է և Բանուեի դեպարտամենտը։ Բնակչությունը՝ 265 583 մարդ (ըստ 2010 թվականի տվյալների)։

Այն հիմնադրվել է 19-րդ դարի երկրորդ կեսին Ադամավա էմիրության առաջին տիրակալի՝ կայսր Մոդաբիո Ադամայի հրամանով։

## Աշխարհագրություն
Քաղաքը գտնվում է երկրի հյուսիսային մասում։ Տեղակայված է Բենուե գետի աջ ափին։

## Կլիմա




## էկոնոմիկա
Քաղաքը հանդիսանում է գետի խոշոր նավահանգիստը։ Գետով Գարուա քաղաք է ներմուծվում նավթ և շինանյութեր, իսկ այնտեղից տարվում գետի հոսանքով ներքև՝ Նիգերիա է արտահանվում գյուղատնտեսական արտադրանք և դրա վերամշակումներ՝ բամբակ, գետնընկույզ, կենդանիների մորթիներ։ Նավահանգստի կարևորությունը մասամբ իր տեղը զիջել է երկաթուղուն, որը Գարուան կապել է Դուալայի հետ։ Վերջինս Կամերունի ամենամեծ քաղաքը և նավահանգիստն է։

Զարգացած է տեքստիլ արդյունաբերության ճյուղը՝ բամբակի վերամշակում, մանում և գործվածքների ներկում։

Քաղաքում առկա է օդանավակայան։

## Ծանոթագրություններ

Կատեգորիա:Կամերունի քաղաքներ
Ջոնաթան Գրոֆ

**Ջոնաթան Դրյու Գրոֆ** (, ), ամերիկացի դերասան և երգիչ։ «Գրեմմի» մրցանակի դափնեկիր և «Թոնի» մրցանակի կրկնակի հավակնորդ։ Գրոֆն առավել հայտնի է Բրոդվեյի մյուզիքլներում իր ելույթների շնորհիվ, ինչպես նաև «Glee» (2010—2015), «Որոնման մեջ» (2014—2015) և «Բանականության որսորդ» (2017) սերիալներում խաղացած դերերով։

## Վաղ տարիներ
Գրոֆը ծնվել և մեծացել է Փենսիլվանիա նահանգի Լանքասթեր քաղաքում՝ ֆիզկուլտուրայի ուսուցչուհի Ջուլի Գրոֆի (ծննդյամբ Ուիթմերից) և ձիերի մարզիչ Ջիմ Գրոֆի ընտանիքում։ Ունի ավագ եղբայր՝ Դևիդը։

## Կարիերա
Բրոդվեյի բեմում Գրոֆի առաջնաելույթ է ունեցել 2005 թվականին, որից հետո առաջատար դեր է ստացել «Գարնանային զարթոնք» մյուզիքլում, իսկ հետո ավելի մեծ հաջողությունների է հասել «Երաժշտության հնչյուններ», «Մազերը» և այլ մյուզիքլներում ունեցած դերերի շնորհիվ։ Մեծ էկրանին առաջնաելույթ է ունեցել 2009 թվականին «Գրոհելով Վուդստոկը» ֆիլմում։

2007 թվականի սկզբին Գրոֆը հեռուստատեսությունում երկրորդական դերով առաջնաելույթ է ունեցել ABC-ի «Մեկ կյանք ապրելու համար» ցերեկային սերիալում։ Ապա Ջեսսի Սենտ Ջեյմսի դերով հայտնվել է «Glee» սերիալում։ Մի քննադատ բացասաբար է գնահատել նրան այդ դերում, նշելով, որ նա համոզիչ չէ հետերոսեքսուալ երիտասարդի կերպարում։ Այնուամենայնիվ, Քրիստին Չենովետն ու շոուի ստեղծող Ռայան Մերֆին պաշտպանել են Գրոֆին։

2012 թվականին նկարահանվել է «Բոս» սերիալի երկրորդ եթերաշրջանում, իսկ հետո հնչյունավորել է հաջող առևտրային անիմացիոն «Սառցե սիրտը» ֆիլմի հիմնական կերպարներից մեկին։ 2015 թվականին ստացել է առանձնահատուկ համբավ՝ «Համիլթոն» մյուզիքլում կատարելով թագավոր Գեորգ III-ի կամեո դերը։ 2014-2016 թվականներին HBO-ի «Որոնման մեջ» սերիալում Գրոֆը կատարել է գլխավոր դեր։ Շոուն բարձր է գնահատվել քննադատների կողմից, սակայն ցածր վարկանիշների պատճառով փակվել է երկրորդ եթերաշրջանից հետո։ Գրոֆը նաև նկարահանվել է նաև «Որոնման մեջ։ Ֆիլմը» (2016) հեռուստաֆիլմում։

2017 թվականից սկսած՝ Գրոֆը գլխավոր դեր է կատարել Նեթֆլիքսի «Բանականության որսորդ» սերիալում։

## Անձնական կյանք
Գրոֆը գեյ է։  2009-2010 թվականներին նա հանդիպել է դերասան Գևին Կրիլի հետ, 2010-2013 թվականներին՝ դերասան Զաքարի Քուինտոյի հետ։ 2018 թվականից հարաբերությունների մեջ է պարուսույց Կորի Բեյքերի հետ.

## Ֆիլմագրություն
### Կինո

### Հեռուստատեսություն

## Ծանոթագրություններ

Կատեգորիա:1985 ծնունդներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:21-րդ դարի երգիչներ և երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Մարտի 26 ծնունդներ
Կատեգորիա:Ամերիկացի դերասաններ
Կատեգորիա:Ամերիկացի երգիչներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի սցենարիստներ
Կոլո (պար)

մինի|Կոլո պարը Բոսնիայի քրիստոնյաների կատարմամբ
**Կոլո (պար)**- սլավոնական  ժողովուրդների ազգային պար, առավել տարածված է հարավարևելյան Եվրոպայում։ Պարն ուղեկցվում է շրջանաձև կատարումներով, այստեղից էլ ստացել է անվանումը։ Հայտնի է նաև Բուլղարիայում, Հյուսիսային Մակեդոնիայում,  Չեռնոգորիայում, իսկ  որպես *հորո*  () և *օրօ* ()։

Շուրջպարին մասնակցում են տասնյակ մարդիկ, ովքեր շրջան են կազմում բռնելով միմյանց ձեռքից կամ գոտկատեղից։ Պարն իրար հաջորդող  պարզ քայլերի հաջորդականություն է, չնայած փորձառու պարողները իսկական վիրտուոզներ են, ովքեր այն հարստացրել են դեկորատիվ տարրերով։ Յուրաքանչյուր տարածաշրջան ունի իր ազգային կոլոն։ Սկսնակների համար դժվար է այն յուրացնելը, նույնիսկ փորձառու պարողները չեն կարող տիրապետել կոլոյի բոլոր տեսակներին։  Կոլոյի մի քանի  վարիացիաներ ներկայացվում են հարսանիքների, հասարակական, մշակութային և կրոնական միջոցառումների ժամանակ։ Կոլոն պարում են իրար կիպ կանգնած, մեկ  կամ երկու  զուգահեռ շարքով։ Կանայք և տղամարդիկ պարում են միասին, չնայած որոշ դեպքերում հանդիպում են միայն տղամարդկանց  կամ կանանց շուրջպարեր։  Երաժշտությունը ռիթմիկ է։ Յուրաքանչյուր տարածաշրջան ունի ազգային պարի իր հագուստը, բայց Բոսնիայի և Սերբիայի հագուստների տարրերը համընկնում են։ Տղամարդիկ  կրում են գլխարկներ, ազատ վերնաշապիկ, տաբատ, որը ձգվում է մինչև կոճերը, իսկ գոտկատեղին ամրացված են ժապավեններ։ Կանայք կրում են են երկար, սպիտակ, ասեղնագործ զգեստ, որի վրայից հագնում են մանուշակագույն  գոգնոց։ Զգեստն ու գոգնոցը զարդարված են ասեղնագործ ծաղիկներով, որոնք հարստացնում են կանացի կերպարը։ Կոշիկները, որոնք նրանք կրում են պարի ժամանակ, կոչվում են *օպանչի*։ Դրանք պատրաստվում են բարձրորակ կաշվից և շատ հարմարավետ են։

## Տես նաև

*
* Կլոր պար
* Հայկական պար

## Ծանոթագրություններ

## Արտաքին հղումներ

* Music and video of the basic Kolo
* Bosnian Flok Dance : The Kolo 

Կատեգորիա:Ժողովրդական պարեր
Կատեգորիա:Սերբական պարեր
Կատեգորիա:Խորվաթական պարեր
Կատեգորիա:Մարդկության բանավոր և ոչ նյութական ժառանգության գլուխգործոցներ
Կատեգորիա:Բուլղարական պարեր
Կատեգորիա:Հյուսիսային Մակեդոնիայի մշակույթ
Կարեն Վրթանեսյան

**Կարեն Վրթանեսյան** (), հայ-ադրբեջանական հակամարտության քարոզչական հարցերի մասնագետ, բլոգեր, Զորակն հիմնադրամի հիմնադիր, Ռազմինֆո կայքի կոորդինատոր, ArmenianHouse.org պրոեկտի տնօրեն։

## Կենսագրություն
Կարեն Վրթանեսյանը սերում է Արցախի հայերի տոհմից։ Սովորել է Երևանի պոլիտեխնիկական ինստիտուտում։ 2000 թ. ընտանիքով մեկնել է ԱՄՆ, որտեղ էլ հիմնադրել է ArmenianHouse.org կայքը, որը սկզբում միայն ռուսերենով էր։ Հետագայում ավելացվեցին նաև հայերեն ու անգլերեն բաժինները։ Մի քանի տարի անց վերադարձել է Հայաստան։

«Զորակն» հիմնադրամի չորս հիմնադիր-հոգաբարձուներից մեկն է 2012 թվականից։ Ըստ news.am կայքի Զորակնը Սերժ Սարգսյանի օրոք հովանավորվել է նախագահականի կողմից։ Չլինելով Թավշյա հեղափոխության կողմնակից՝ Կարեն Վրթանեսյանը պարբերաբար եղել է ցույցերին` դրանք արձանագրելու համար։

## Քննադատություն
2014 թվականին Հայազն կուսակցության և Զորակն հիմնադրամի միջև տեղի ունեցավ կոնֆլիկտ, ինչի հետևանքով դանակահարվեց Գրիգոր Ամիրյանը։ Հայազն կուսակցությունը հայտարարություն տարածեց, որում ասվում էր. «Իրականում, Կարեն Վրթանեսյանի գլխավորած խմբի հիմնական թիրախներն էին «Հայազնի» անդամներ Դավիթ Խոսրովյանը և Արմեն Մկրտչյանը»։

Ինչպես նշում է «Լրագրողներ հանուն մարդու իրավունքների» ՀԿ-ն՝ Ռազմինֆո կայքը և Զորակնը (համաձայն վերջինի հաշվետվության) ֆինանսավորում է ստացել ռուսական բանակի միջոցներից և երբևէ չի անդրադարձել ռուսական 102-րդ ռազմաբազայի հետ կապված բացասական միջադեպին, տիրապետել է Հայաստանի գաղտնի տեղեկատվության։ Razm.info-ի գլխավոր խմբագիր Կարեն Վրթանեսյանը դրան պատասխանել է, որ 2015–16 թվականներին Հայաստանում ՌԴ ռազմաբազայի հետ օրինական պայմանագիր են կնքել, «համաձայն որի հարևան որոշ երկրների էլեկտրոնային մամուլի շաբաթական տեսություն ենք կազմել, ուղարկել»։

## Ծանոթագրություններ

## Արտաքին հղումներ
*Ինքնակործան շրջանից դուրս գալու համար պետք է նախ և առաջ ձևավորենք այդ ռեժիմի անհապաղ հեռացման հանրային պահանջ․ Կարեն Վրթանեսյան
*Զորակն հիմնադրամ

Կատեգորիա:Հայ բլոգերներ
AeroMobil

250px|մինի|AEROMOBIL 3,0
**AeroMobil**, թռչող ավտոմեքենայի սլովակյան նախատիպ, որը մշակել են Բրատիսլավայի *AeroMobil s.r.o.* ընկերության մասնագետները և առաջին անգամ փորձարկել 2013 թվականին։ Նախատիպը տեսքով ավտոմեքենա է, որը, սակայն կարող է փոխարկվել օդանավի՝ ավտոմայրուղին օգտագործելով որպես թռիչքուղի։

*AeroMobil s.r.o*. ընկերության հիմնադիր և ղեկավար Յուրայ Վացուլիկը (*Juraj Vaculík*) 2015 թվականին հայտարարել է, որ թռչող ավտոմեքենան նախատեսված է այն մեծահարուստ գնորդների համար, ովքեր ի վիճակի են գնելու սուպեր ավտոմեքենաներ և սիրում են ինքնաթիռ վարել, թռչել։ Նա միաժամանակ հայտնել էր, որ այդպիսի ավտոմեքենաների առաջին խմբաքանակը վաճառքի կհանվի 2017 թվականին։

## Պատմություն
Թռչող ավտոմեքենայի առաջին տարբերակը՝ *Aeromobil 2.0* անվանումով, ի ցույց է դրվել 2007 թվականի ապրիլին, Ֆրիդրիխսհաֆենի *AERO* ավիասրահում։ *Aeromobil 2.5*-ը, որ հիմնադրույթային տարբերակ էր և Յուրայ Վացուլիկի, Ստեֆան Կլայնի ու գյուտարար Դին Կամենի քսանամյա պրպտումների արդյունքը, ցուցադրվել է 2013 թվականի սեպտեմբերին, մի կարճ տեսանյութում։ Այդ նույն տարում առաջ են քաշվել հիմնադրույթային ևս երեք տարբերակներ՝ AeroMobil 1.0, 2.0, և 3.0 պայմանական անվանումներով։ AeroMobil 2.5-ը առաջինն է եղել, որ ցուցադրվել է նաև Մոնրեալի *SAE AeroTech Congress and Exhibition*-ում։ Վիեննայի *Pioneers* փառատոնում 2014 թվականի հոկտեմբերի 29-ին, մշակողների խոսքերով ասած, ցույց է տրվել ապրանքային արտադրանքին՝ *Aeromobil 3,0*-ին շատ մոտ մի տարբերակ։ Նրանք նշել են նաև, որ վերջնական տարբերակում մտադիր են ներառել նաև բալիստիկ անկարգել։

2015 թվականի մայիսի 8-ին Նիտրա օդանավակայանում ջախջախվել է *Aeromobil*-ի փորձարկվող նախատիպը։ Վարորդ-օդաչուն՝ Ստեֆան Կլայնը, որ փորձարկում էր իր իսկ մշակած մեքենան, կարողացել է կյանքը փրկել անկարգելը (պարաշյուտը) ժամանակին բացելու շնորհիվ և միայն թեթև վնասվածք է ստացել։ Ընկերության ներկայացուցիչ Ստեֆան Վադոչը, խոսելով վթարի պատճառների մասին, ասել է.  «Մոտավորապես 300 մետր բարձրության վրա օդաչուն անակնկալ պրոբլեմի է բախվել և հարկադրված է եղել դիմելու անկարգելի օգնությանը»։ Նա հավելել է, որ նախագիծը փակելու մտադրություն չունեն, շարունակելու են մշակել ու զարգացնել, թերևս՝ ընտրելով նախատիպի մեկ այլ տարբերակ։ Ընդ որում՝ ընկերության ներկայացուցիչները հայտարարել են, որ խանութներին առաջին թռչող ավտոմեքենաները կմատակարարեն արդեն 2018 թվականին։

## Ծանոթագրություններ

Կատեգորիա:Ավտոմեքենաներ
Կատեգորիա:Գյուտեր
Կատեգորիա:Սլովակիայի գիտություն
Կատեգորիա:Օդանավեր
Դեղատուն արծվի տակ

**«Դեղատուն արծվի տակ»** (), կրակովյան գետտոյում գործած միակ դեղատունը։ Ներկայումս այն Կրակովի ազգային թանգարանի մասնաճյուղ է։ Գտնվում է Գետտոյյի հերոսների հրապարակ 18 հասցեում։

## Պատմություն
1910 թվականից սկսած դեղատան սեփականատերը Թադուշ Պանկևիչն էր, այնուհետև 1933 թվականին նրան փոխարինեց որդին։ Երկրորդ համաշխարհային պատերազմից առաջ այն Պոդգորզե թաղամասի չորս դեղատներից մեկն էր։ Դեղատան հաճախորդները ինչպես լեհ էին, այնպես էլ հրեաներ։ Դեղատունը գաղտնի վայր էր, որի միջոցով լեհական ընդհատակյա կազմակերպությունը կապվում էր հրեական դիմադրության շարժման հետ։ 1942 թվականին «Պլաք Զգոֆիում» տեղի ունեցած արյունալի իրադարձությունների ընթացքում դեղատան անձնակազմը անվճար դեղորայք և հանդերձանք էր մատակարարում հրեաների համակենտրոնացման ճամբարներ։

Պատերազմից հետո Թադեուշ Պանկևիչը գրեց գիրք «Կրակովյան գետտոյի դեղատունը» («Apteka w getcie krakowskim») վերնագրով։ Այնուհետև ռեժիսոր Սթիվեն Սփիլբերգը 2004 թվականին նկարահանեց ֆիլմ Շինդլերի ցուցակը» ու դրամական միջոց հատկացրեց դեղատանը  գործունությունը շարունակելու համար։

## Թանգարան
Դեղատունը հիմա Կրակովի ազգային թանգարանի մասնաճյուղ է։ Թանգարանում ցուցադրվում է գետտոյում հրեաների կյանքը, ընդհատակյա գործողությունները, դեղագործ Թադեուշ Պանկևիչի դերը քաղաքի գրավման ընթացքում և այլն։

## Պատկերասրահ

Apteka Pod Orłem w Krakowie 2019g.jpg
Apteka Pod Orłem w Krakowie 2019a.jpg
Apteka pod Orłem (8596736283).jpg
Apteka pod Orłem (8596738469).jpg
Apteka pod Orłem (8596740093).jpg
Apteka pod Orłem (8597841428).jpg
Apteka Pod Orłem w Krakowie 2019f.jpg
Apteka pod Orłem (8597841884).jpg
Apteka pod Orłem (8597843112).jpg
Apteka Pod Orłem w Krakowie 2019b.jpg
Izba ekspedycyjna Apteka Pod Orłem w Krakowie 2019.jpg


## Ծանոթագրություններ

## Մատենագրություն
* *Plac Bohaterów Getta/Ghetto Heroes Square*, Wydawnictwo vis-a-vis/Etiuda, Kraków 2010.
* *Apteka pod Orłem – historia i pamięć. Zbiór szkiców towarzyszących wystawie stałej „Apteka Tadeusza Pankiewicza w getcie krakowskim*, Wydawnictwo Muzeum Historycznego Miasta Krakowa, Kraków 2013, 
* Anna Pióro, *Magister Tadeusz Pankiewicz. Biografia*, Wydawnictwo Muzeum Historycznego Miasta Krakowa, Kraków 2013, 
* Anna Pióro, *Getto krakowskie 1941–1943, przewodnik po terenie byłego getta,* Wydawnictwo Muzeum Historycznego Miasta Krakowa, Kraków 2010, 
* Monika Bednarek, Edyta Gawron, Grzegorz Jeżowski, Barbara Zbroja, Katarzyna Zimmerer: *Kraków – czas okupacji 1939–1945*, Wydawnictwo Muzeum Historycznego Miasta Krakowa, Kraków 2010, 
* Monika Bednarek, *Apteka Tadeusza Pankiewicza w getcie krakowskim*, przewodnik, Wydawnictwo Muzeum Historycznego Miasta Krakowa, Kraków 2013, 
* Maciej Bilek: *Krakowskie Izby Aptekarskie*. Kraków 2011
* Monika Urbanik: *Opieka medyczna w getcie krakowskim*, [CD-ROM], Wydawnictwo Muzeum Historycznego Miasta Krakowa, Kraków 2012

Կատեգորիա:1910 հիմնադրումներ Լեհաստանում
Կատեգորիա:1910 հիմնադրված թանգարաններ
Կատեգորիա:Կրակովի թանգարաններ
Կարին Ֆրյուկսելլ

**Հաննա Կարին Էլսա Ֆրյուկսելլ** (, ), շվեդ նկարիչ, լուսանկարիչ և գրող։

## Կենսագրություն
Կարին Ֆրյուկսելլը ծնվել է 1872 թվականին, Ստոկհոլմում, Կարլ Ակսելի և Էլսա Կարլոտտա Ֆրյուկսելլի ընտանիքում։ Եղել է ընտանիքի երրորդ երեխան։ Կարինի հայրը և մայրը հետաքրքրվում էին պատմությամբ, արվեստով և գրականությամբ և խրախուսում էին դստեր հակումները նկարչության համար։ Վաղ հասակից Կարինը ստեղծել է գծանկարներ՝ գունավոր և ջրաներկ նկարներ հեքիաթների սյուժեներով։ Դպրոցն ավարտելուց հետո զբաղվել է նկարչությամբ և քանդակագործությամբ Էդվարդ Բերգգրենի և Գոթֆրիդ Լարսսոնի գեղարվեստի դպրոցում։ 1932 թվականին մեկնել է Փարիզ, որտեղ հաճախել է Սկանդինավյան ակադեմիա, Կոլարոսի ակադեմիա և Գրանդ Շոմեր ակադեմիա։ 1934 թվականին, հիվանդանալով տուբերկուլյոզով, նկարիչը ստիպված վերադառնում է Շվեդիա, որտեղ վերջնականապես բուժվում է միայն 1953 թվականին։

Կարինի հայրը մահացել է 1935 թվականին, և նա իր մոր հետ տեղափոխվել է Կլինտեն, որը գտնվում էր Ֆիլիպստադի մերձակայքում։ 1940–1955-ական թվականներին Կարինը նկարազարդել է Սոտլուգի, Լինլուգի և Լյուդկոլտի տրոլների արկածների մասին գրքերի շարքը, որոնց համար ինքն է գրել տեքստեր և կատարել լուսանկարչական պատկերազարդումներ։ Նկարներ ստեղծելու համար նա օգտագործել է իր ձեռքով պատրաստված ընդհանուր առմամբ մոտ հարյուր տիկնիկները։ 1948 թվականին Ֆրյուկսելը նկարահանել է ֆիլմ Սոտլուգի և Լինլուգի մասին, որտեղ տրոլների դերերը խաղում էին երեխաները։ Հետագայում երեխաները նույնպես դարձել են նրա լուսանկարների բնորդները։

Կլինտենում Կարին Ֆրյուկսելլը նկարել է 1921 թվականին կառուցված մատուռը։ Երեխա ժամանակ նա հիանում էր Ստոկհոլմի «Օսկար» (*Oscarskyrkan*) եկեղեցու վանքի ապակենկարներով և երազում էր նկարել տաճարներ, և նրա երազանքը իրականացավ չափահաս տարիքում։ Նրա գեղանկարներում առկա են նաև կրոնական թեմաներ, որոնցով Ֆրյուկսելլը կրկին զբաղվել է 1950-ականների կեսերից։ Ընդհանուր առմամբ, նկարչի կյանքի ընթացքում նրա անհատական ցուցահանդեսներից ավելի քան 20-ը տեղի են ունեցել Շվեդիայի տարբեր քաղաքներում [1]: Բացի մանկական գրքերից, Կարին Ֆրյուկսելլը գրել է նաև բանաստեղծություններ և հեղինակել է մի շարք բանաստեղծական ժողովածուներ՝ «*Ljusvandring: dikter 1936—1961*», «*Jord och Ande*» (1964) և  «*Årstider*» (չհրապարակված)։ Բացի այդ, 1981 թվականից մինչև 1984 թվականը լույս է տեսել «*Boken om Anders*» եռերգությունը` նվիրված գրողի նախապապին` պատմաբան և քահանա Անդերս Ֆրյուկսելլին։

Կարին Ֆրյուկսելը մահացել է 2003 թվականին՝ 92 տարեկան հասակում և թաղված է Ֆիլիպստադում։ Նրա ստեղծագործությունները գտնվում են Շվեդիայի ազգային թանգարանում, Վերմլանդի թանգարանում և մասնավոր հավաքածուներում։

## Ծանոթագրություններ

## Արտաքին հղումներ
* 

Կատեգորիա:Շվեդ մանկագիրներ
Կատեգորիա:Շվեդ բանաստեղծուհիներ
Կատեգորիա:Շվեդ կին գրողներ
Կատեգորիա:Շվեդ լուսանկարիչներ
Կատեգորիա:Շվեդ կին արվեստագետներ
Կատեգորիա:Կոլարոսի ակադեմիայի շրջանավարտներ
Կատեգորիա:Գրանդ Շոմեր ակադեմիայի շրջանավարտներ
Կատեգորիա:Շվեդ նկարիչներ
Գիորգոս Կոլոկիտաս

**Գիորգոս Կոլոկիտաս** (, ), հույն պրոֆեսիոնալ բասկետբոլիստ, որը համարվում է հունական բասկետբոլի պատմության մեջ լավագույն ռմբարկուներից և խաղացողներից մեկը : 1991 թվականին ճանաչվել է FIBA-ի 50 մեծագույն խաղացողներից մեկը։

## Ակումբային կարիերա
Կոլոկիտասը իր ակումբային կարիերայում խաղացել է հունական «Սպորտինգ» և «Պանաթինաիկոս» բասկետբոլային ակումբների հետ։ «Պանաթինաիկոսի» կազմում  խաղալիս հաղթել է Հունաստանի լիգայի 4 առաջնություններում (1967, 1969, 1971, 1972)։ Հունական լիգայում վաստակել է ընդհանուր 3,529 միավոր՝ ունենալով անհատական ռեկորդային խաղ՝ 51 միավոր։ 1964, 1966 և 1967 թվականներին Հունաստանի լիգայի լավագույն ռմբարկուն էր։

Եվրոպական ակումբային մրցումներում «Պանաթինայիկոսի» կազմում 1969 թվականին դուրս է եկել ՖԻԲԱ-ի Եվրոպայի գավաթակիրների գավաթի խաղարկության (FIBA Saporta Cup) կիսաեզրափակիչ, իսկ 1972 թվականին՝ ՖԻԲԱ-ի Եվրալիգայի չեմպիոնների գավաթի խաղարկության կիսաեզրափակիչ։ 1970-ին FIBA- ի եվրոպական ընտրության անդամ էր։ Բասկետբոլից հեռացել է 28 տարեկանում՝ ծնկի վնասվածքի պատճառով։

## Կարիերա ազգային հավաքականում
Կոլոկիտասը 90 խաղ է անցկացրել Հունաստանի բասկետբոլի ազգային հավաքականի կազմում և վաստակել 1,807 միավոր։ Նա FIBA-ի Եվրաբասկետի խաղերում անցկացրել է 25 խաղ,որոնցում վաստակել է 492 միավոր (19,7 մեկ խաղում)։ 1967 թվականի FIBA Եվրոբասկետում մրցաշարի լավագույն ռմբարկուն էր՝ վաստակելով 206 միավոր (մեկ խաղում՝ 22.9): 1969 թվականին կրկնել է իր հաջողությունը՝ դառնալով մրցաշարի լավագույն ռմբարկու 159 միավորով (մեկ խաղում՝ 22,7):

1971 թվականին Կոլոկիտասը հեռացել է Հունաստանի ավագ հավաքականից՝ Շոտլանդիայի տղամարդկանց հավաքականի դեմ անցկացրած իր վերջին խաղում 35 միավոր վաստակելուց հետո։ Հետագայում դարձել է Հունաստանի բոլոր ազգային հավաքականների նախագահ և Հունաստանի բասկետբոլի ֆեդերացիայի փոխնախագահ։

## Մրցանակներ և նվաճումներ

### Պրո կարիերա
*3 × Հունական լիգայի լավագույն ռմբարկու (1964, 1966, 1967)
*4 × Հունական լիգայի չեմպիոն (1967, 1969, 1971, 1972)
*FIBA եվրոպական ընտրություն (1970)
*FIBA- ի 50 մեծագույն խաղացողները (1991)

### Հունական ազգային թիմ
*2 × FIBA Եվրոբասկետի լավագույն ռմբարկու (1967, 1969)

## Մահ
Կոլոկիտասը մահացել է սրտի կաթվածից 2013 թվականի մարտի 2-ին։

## Ծանոթագրություններ

## Արտաքին հղումներ
*FIBA Profile Georgios Kolokithas 
*FIBA Profile George Kolokithas
*Hellenic Basketball Federation Profile

Կատեգորիա:1945 ծնունդներ
Կատեգորիա:2013 մահեր
Կատեգորիա:Հույն բասկետբոլիստներ
Դևին

**Դևին**, քաղաք Բուլղարիայում։ Գտնվում է  Սմոլյանսկի մարզում, մտնում է Դեվին համայնքի մեջ։ Բնակչությունը կազմում է 6988 մարդ։

Դևինը գտնվում է մայրցամաքային կլիմայական գոտու անցումային գոտում։ Կլիման ամռանը բնութագրվում է հով, իսկ ձմռանը՝ ուժեղ տեղումներով։ Աշունն ավելի տաք է։ Տարածաշրջանում  մաքուր օդը կարևոր դեր ունիգործոն է զբոսաշրջության և առողջարանային հանգստի ոլորտում։ Դեվինը հայտնի է իր ջերմային հանքային աղբյուրներով, որոնց ջերմաստիճանը տատանվում է 16ºС-76ºС:

## Քաղաքական իրավիճակ
Դևին համայնքի համայնքապետը Վասիլև Վասիլևն է։

## Տնտեսություն
Այս շրջանում իրականացվում է հիդրոէլեկտրակայանների մեծ շինարարություն։ Գյուղատնտեսությունն այստեղ շատ զարգացած է։ Կաթնաբուծությունը, ձկնաբուծությունը, սնկերի հավաքումն ու մշակումը, կարտոֆիլի աճեցումը և շատ ավելին մեծ նշանակություն ունեն տեղական տնտեսության համար։

## Տեսարժան վայրեր
Դևինը հայտնի է իր տուրիստական գրավչությամբ։ Տարածքում շատ են տաք աղբյուրներ, որոնց կողքին կառուցված են առողջարաններ։ Այս տարածաշրջանը հայտնի էր դեռևս հնագույն ժամանակներից, երբ այստեղի տաք աղբյուրներով հիավանդություններ էին բուժվում։ Ենթադրվում է, որ այդ ջրերը բուժել են նյարդային, սրտամկանային, թոքային և մաշկային հիվանդություններ։  
Դևինի աշխարհագարական դիրքը այնպիսին է, որ այնտեղ շատ  են կիճերը, քարանձավները, անտառները, բնական արգելոցները։ Արգելոցներում կան էնդեմիկ կենդանատեսակներ։ Քարանձավներից հայտնի են Թրիգրադ, Սատանայի կոկորդի և Ջագոդին քարանձավները։

## Լուսանկար
thumb|300px|left|Դեվին

## Ծանոթագրություններ

## Արտաքին հղումներ
* Статистика населения

Կատեգորիա:Բնակավայրեր այբբենական կարգով
Կատեգորիա:Բուլղարիայի քաղաքներ
Կատեգորիա:Սմոլյանի մարզ
Յու

**Յու** (, քարտեզի վրա՝ **Յո**),  փոքրիկ շվեդական քաղաք Վետերն գետի ափին։ 2009 թվականի մարդահամարի տվյալներով՝ ապրում է 8809 մարդ։

## Պատմություն
Յուն որպես քաղաք ճանաչվել է դեռևս 1413 թվականին։

Քաղաքում կառուցված տները հիմնականում փայտից են։ Նման շատ քաղաքներ միջնադարում ոչնչացվել են հաճախակի հրդեհների պատճառով և հետագայում վերակառուցվել են։ Յուի բախտը այդ հարցում բերել է, քանի որ քաղաքում եղել է մեկ անգամ հրդեհ 1794 թվականին, որի ժամանակ ոչնչացել էր եկեղեցին, այլ տներ, բայց ընդհանուր քաղաքի կառուցվածը նույնն է մնացել և պահպանվում է մինչ օրս։

Յուի հետ միասին Էկշյո և Նուրա քաղաքները հանդիսանում են տուրիստական կենտրոններ և կոչվում են «3 փայտե քաղաքներ» ():  Յուն չնայած իր քիչ բնակչությանը՝ կոչվում է քաղաք։ Սակայն Շվեդիայի վիճակագրական վարչությունը քաղաքների է համարում 10 000-ից ավելի բնակչություն ունեցող միայն բնակավայրերը։

2013 թվականին քաղաքը տոնեց իր 600-ամյակը։

## Տեսարժան վայրեր

S/S Trafik  շոգենավը Շվեդիայի ամենահին շոգենավերից մեկն է։ Այն ամռանը կատարում է փոքր ուղևորություններ դեպի ամենամեծ կղզի՝ Վատերն։

## Պատկերասրահ

պատկեր:Södra Fågelås kyrka.jpg
պատկեր:Norra Fågelås kyrka.jpg
պատկեր:Hjo Vattenkuranstalt, den 7 juni 2006, bild 4.JPG
պատկեր:Hjo Vattenkuranstalt, den 7 juni 2006, bild 5.JPG
պատկեր:Hjo, Hamngatan, den 7 juni 2006.JPG
պատկեր:Hjo Vattenkuranstalt, den 7 juni 2006, bild 2.JPG
պատկեր:Almnäs herrgård.jpg
պատկեր:Hjo hamn, den 7 juni 2006, bild 2.JPG


## Արտաքին հղումներ
* Сайт коммуны Ю 
* Путеводитель по городу Ю 

## Ծանոթագրություններ



Կատեգորիա:Բնակավայրեր այբբենական կարգով
Կատեգորիա:Շվեդիայի քաղաքներ
Մոդայի պատմության թանգարան

**Մոդայի պատմության թանգարան**, Կանադայի Օնտարիո նահանգի Քեմբրիջ քաղաքում գտնվող թանգարան, որը 2004 թվականին հիմնադրել են Ջոնաթան Ուոլֆորդը և Քեն Նորմանը։ Թանգարանը ոչ առևտրային բարեգործական կազմակերպություն է։

## Պատմություն
Մինչև նորաձևության պատմության թանգարանի հիմնադրումը Ջոնաթան Ուոլֆորդը եղել է Բաթա կոշիկի թանգարանի հիմնադիր-հոգաբարձուն։ Ուոլֆորդը 1970-ականներից հավաքել է պատմական մոդայի իրեր, աճուրդի տներից առարկաներ է գտել, որոնք վաճառել է ավտոտնակներում և նույնիսկ որոշ իրեր փրկել է աղբից։ Գրել է նաև նորաձևության մասին մի քանի գիրք։

Ներկայումս Ուոլֆորդը թանգարանի հոգաբարձուն (տնօրեն) է։ Թանգարանի մեկ այլ հիմնադիր Քեն Նորման, որը թանգարանի խորհրդի նախագահ է, ունի ֆինանսների, ծրագրերի կառավարման և դիզայնի ոլորտում աշխատանքային փորձ։

Իր գոյության առաջին տասնամյակում թանգարանը չի ունեցել մշտական պատկերասրահ, դրա համար նա ստեղծել է ցուցահանդեսներ, որոնք ճանապարհորդում էին ամբողջ Կանադայով և աշխարհով մեկ՝ Հոնկոնգից մինչև Բահրեյն։ 2013 թվականին՝ չորս ու կես ամսվա ընթացքում, երբ թանգարանն աշխատում էր Քեմբրիջի Օնտարիո նահանգի առևտրական կենտրոնում, փորձարարական պատկերասրահ են այցելել մոտ 8 հազար այցելու։

2015 թվականի հունիսին թանգարանը բացվել է 3000 մ² ոտնաչափ մակերեսով փոստային բաժանմունքում, որն էլ բացվել է 1929 թվականին նախկին Էսպլեր քաղաքում, այժմ՝ Քեմբրիջի մոտակայքում։ Թանգարանում պահպանվել և վերականգնվել են բնօրինակ խճանկար հատակը, ինչպես նաև լուսավորության համար տեղադրվել են հնաոճ լուսամփոփներ։ Թանգարանի մուտքի դռների վրա ժամացույցի վերականգնման նախագիծը ֆինանսավորվել է հասարակությունը։ Քեմբրիջ քաղաքը ժամանակին եղել է տեքստիլ արդյունաբերության կենտրոն, որի շնորհիվ թանգարանը մտել է քաղաքի պատմության մեջ։

## Հավաքածու
Թանգարանի հավաքածուն ունեցել է ավելի քան 10000 իր։ Այս իրերը տարբերվում են այն բանից, թե ինչ կարող է լինել Հյուսիսային Ամերիկայի ամենահին գոյություն ունեցող եվրոպական կոշիկը (մածամասնության կարծիքով այն 1660 թվականին տարածված է եղել Նյու Ամստերդամում), մինչև 1970-ական թվականները հոլիվուդցի Ադրիանան եղել է ծխախոտի տուփերից շրջազգեստների և պայուսակների ձևավորողը։

## Ցուցադրում
Նախքան ժամանակակից ընդարձակ պատկերասրահի ստեղծելը, թանգարանը ստեղծել է շարժական ցուցադրություններ։

## Ծանոթագրություններ

Կատեգորիա:2004 հիմնադրված թանգարաններ
Կատեգորիա:Նորաձևության թանգարաններ
Կատեգորիա:Կանադայի թանգարաններ
Կատեգորիա:2004 հիմնադրումներ Կանադայում
Կենսոլորտ (թանգարան)

**[[Կենսոլորտ]]** (), շրջակա միջավայրի և ջրային ռեսուրսների վերաբերյալ թանգարան, որը գտնվում է Մոնրեալում (Քվեբեկ, Կանադա)։ Պատկանում է Կանադայի շրջակա միջավայրի դեպարտամենտին։ Տեղակայված է Սուրբ Հեղինե կղզում՝ Ժան Դրապո զբոսայգում՝ Սուրբ Լավրենտիոս գետի հարևանությամբ։

Թանգարանը զբաղեցնում է Համաշխարհային ցուցահանդեսի՝ (1967)| Էքսպո-67-ի ժամանակ ամերիկյան նախկին տաղավարի տարածքը, որը կառուցվել էր ամերիկցի ինժեներ և ճարտարապետ Ռիչարդ Բակմինստեր Ֆուլերը. այն իրենից ներկայացնում է ամենահայտնի  երկրաբաշխական գմբեթներից մեկը, որը Ֆուլերին համաշխարհային հռչակ է բերել։

## Շինություն
Մոնրեալի Կենսոլորտ թանգարանի արտաքին կաղապարը կառուցվել է 1967 թվականին՝ Ռիչարդ Բակմինստեր Ֆուլերի կողմից և իրենից ներկայացնում է 76 մետր տրամագծով և 62 մետր բարձրությամբ պողպատե ամրաններով երկրաբաշխական գմբեթ։ Շինությունը կառուցվել է որպես ամերիկյան տաղավար՝ 1967 թվականի համաշխարհային ցուցահանդեսի համար և հետագայում, որպես սեփականություն, հանձնվել է Մոնրեալ քաղաքին։ Կառույցի յուրահատուկ  նախագծի շնորհիվ՝ կառույցն արտաքինից ծածկվել է թափանցիկ ակրիլե թաղանթով։ Այդ ծածկը ոչնչացվել է 1976 թվականին հրդեհի հետևանքով և որոշվել է այլևս այն չվերականգնել։

Կենսոլորտ թանգարանի նկարները հաճախ կիրառվել են ածխածնի այլաձև մոդիֆիկացիայի պատկերման համար, Ֆուլերի այցեքարտ հանդիսացել են հենց այս ձևերի կառույցները։

## Թանգարան
1990 թվականին Կանադայի շրջակա միջավայրի դեպարտամենտը Մոնրեալի քաղաքապետարանի հետ պայմանագիր է կնքել, համաձայն որի իրավունք է ստացել Կենսոլորտ շինությունը դարձնել Սուրբ Լավրենտոս գետի էկոհամակարգի վերաբերյալ  թանգարան։ Հաջորդող տարիներին գմբեթի ներսում  ստեղծվել են թանգարանային  տարածքներ, և 1995 թվականի հունիսի 5-ին պաշտոնապես տեղի է ունեցել Կենսոլորտ թանգարանի բացումը, որը ջրային էկոհամակարգի վերաբերյալ երկրում առաջին թանգարանն էր։

Թանգարանի գլխավոր նպատակը ջրային ռեսուրսների խնայողաբար օգտագործման մտքի հանրայնացումն է, եղանակային փոփոխությունների դեմ պայքարն ու բնական ռեսուրսների վերականգնման ապահովումը։

## Ծանոթագրություններ

## Արտաքին հղումներ
* Официальный сайт музея

Կատեգորիա:1967 կառուցումն ավարտված շենքեր և կառույցներ
Կատեգորիա:1990 հիմնադրված թանգարաններ
Կատեգորիա:Մոնրեալի թանգարաններ
Կատեգորիա:1967 հիմնադրումներ Կանադայում
Կատեգորիա:1967 հիմնադրված թանգարաններ
Կատեգորիա:Ջրի թանգարաններ
Ֆյոդոր Ալեքսեևիչ Վիդյաև

**Ֆյոդոր Ալեքսեևիչ Վիդյաև** (, ), Երկրորդ համաշխարհայինի տարիներին եղել է Սովետական ռազմածովային նավատորմի հրամանատար։ Սպանվել է 1943 թվականի ռազմական  գործողությունների ժամանակ։

## Կենսագրություն
Վիդյաևը ծնվել է  Սամարայի շրջանում, նախնիները եղել են ազգությամբ մորդվաներ։ 1930 թվականին ավարտել է  Մուրմանսկի ավագ դպրոցը, իսկ 1937 թվականին՝ Մ.Վ. Ֆրունզեի ծովային բարձրագույն դպրոցը։ Նա ընդունվել է  Հյուսիսային նավատորմի սուզանավային բաժինը և ռազմական կարիերան սկսել է որպես կրտսեր նավարկող D-2 սուզանավում։ 1938 թվականին մասնակցել է սառցակայանի չորս հետազոտողների փրկարարական աշխատանքներին։ Խորհրդա-ֆիննական պատերազմի ընթացքում(1939–1940 թթ․) մասնակցել է Պեչենգսկի շրջափակմանը։

1941 թվականին նա ռազմական նավատորմի երկրորդ հրամանատարն էր։ 1942 թվականին Վիդյաևը նշանակվեց առաջին հրամանատար, երբ Լունինը տեղափոխվեց մեկ այլ նավատորմ։ Վիդյաևն իրականացրել է  տասներկու պատերազմական պարեկություն։ *ShCh-421* -ի կործանումից հետո հրամանատարել է քույր-նավ *ShCh-422-*ում։ 1943 թվականին նրա նավը նավարկության է դուրս եկել և այլևս չի վերադարձել։

Վիդյաևո քաղաքը վերանվանվել է նրա պատվին։

## Ծանոթագրություններ
**This article is sourced from the Russian Wikipedia*

Կատեգորիա:1912 ծնունդներ
Կատեգորիա:1943 մահեր
Կատեգորիա:Մորդվաներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Կարմիր դրոշի շքանշանի ասպետներ
Տալլինի կիրառական գիտությունների համալսարան

**Տալլինի կիրառական գիտությունների համալսարան** (, TTK), Էստոնիայի մայրաքաղաք Տալլինում 1992 թվականից գործող բարձրագույն ուսումնական հաստատություն, որի խնդիրն ու նպատակն է ինժեներական գործի բարձրակարգ մասնագետների պատրաստումը։ Համալսարանի նախապատմությունն սկսվում է 1915 թվականին հիմնադրված առևտրի արական դպրոցից։

Ներկայումս համալսարանի կազմի մեջ ընդգրկված են վեց ինստիտուտ. 
* ճարտարապետության ինստիտուտը,
* տնտեսագիտության ու տեխնոլոգիայի ինստիտուտը,
* հագուստի ու տեքստիլի ինստիտուտը,
* քաղաքացիական ինժեներական գործի ինստիտուտը,
* համակարգչային գիտությունների ինստիտուտը,
* տեխնոլոգիայի ինստիտուտը։
Համալսարանում կազմավորվել ու գործում են չորս կենտրոն.
* գիտությունների կենտրոնը,
* հումանիտար և տնտեսական գիտությունների կենտրոնը,
* մարզական կենտրոնը,
* գործարարության կենտրոնը։

Տեխնոլոգիական համալսարանը համարվում է Տալլինի շինարարական-մեխանիկական համալսարանի (TEMT-ի) իրավահաջորդը։ Վերջինս 1992 թվականին դարձել է կիրառական բարձրագույն կրթության ինստիտուտ, 1999 թվականին ստացել *Տալլինի տեխնիկական համալսարան* անվանումը։

2006 թվականին համալսարանում Տալլինի թեթև արդյունաբերության տեխնիկումի հիմքի վրա բացվել է հագուստի և տեքստիլի ֆակուլտետը։ 2019 թվականին Լյաենե-Վիրումաայի կիրառական գիտությունների համալսարանը միավորվել է Տալլինի տեխնոլոգիական համալսարանի հետ։
## Պատկերասրահ

Tallinn University of Applied Sciences.JPG
Tallinna Tehnikakõrgkool, üliõpilasesinduse esine.JPG
Tallinna Tehnikakõrgkooli raamatukogu, 2013.jpg
Tallinna Tehnikakõrgkool - KL 2634.jpg
Tallinna Tehnikakõrgkool 01.jpg


## Ծանոթագրություններ

## Արտաքին հղումներ
* 

Կատեգորիա:Էստոնիայի գիտություն
Կատեգորիա:Էստոնիայի կրթություն
Կատեգորիա:Գիտություն
Կատեգորիա:Կրթություն
Կերմիտ գորտը

**Կերմիտ գորտը** (), ամերիկացի տիկնիկագործ Ջիմ Հենսոնի կողմից ստեղծված Մափեթ տիկնիկներից ամենահայտնին։ Կերմիտը հանդես է եկել որպես «Մափեթ շոու»-ի ռեժիսոր և մենեջեր և հայտնվել է շատ այլ հեռուստատեսային շոուներում։

## Կերպարի ստեղծում
Կերմիտ տիկնիկի առաջին տարբերակը ստեղծվել է կանաչ վերարկուից, որը պատկանել է Ջիմ Հենսոնի մորը, և երկու պինգ-պոնի գնդակներից, որոնք աչքեր են դարձել։ Սկզբում Կերմիտը մտածված էր որպես մողես, բայց Սեզամ փողոցում նրա ելույթներից անմիջապես առաջ նա գորտ է դարձել։ Ավելի «գորտային» տեսք ունենալու, ինչպես նաև գլխի և մարմնի միջև եղած կարերը թաքցնելու համար նրան նաև օձիք է ավելացվել։ Խոսակցություն էր տարածվել, որ «Կերմիտ» անունը հայտնվել է Հենսոնի մանկության ընկերոջ՝ Միսսիսիպիից Կերմիտ Սքոթի պատճառով։ Այնուամենայնիվ, Ջիմ Հենսոնի ժառանգության տնօրենների խորհրդի ղեկավար Կարեն Ֆալկը կտրականապես հերքում է դա.

## Կարիերա
Կերմիտը Մափեթ Շոուի առաջատար կերպարներից մեկն է, որում նա հանդես է եկել որպես ռեժիսոր և մենեջեր։ Բացի Մափեթ շոուից, գորտը մշտական կերպար էր «Սեզամ փողոց» տիկնիկային շոուի մեջ և հայտնվել է շատ այլ հեռուստատեսային շոուներում, հաճախ որպես «կենդանի» թոք-շոուի հյուր։

Նա հեռուստաէկրաններին է հայտնվել 1955 թվականին, և այդ պահից մինչև 1990 թվականին իր մահը նրան հնչյունավորում էր ինքը՝ Ջիմ Հենսոնը։ Կերմիտն ունի բնորոշ ձայն, որը հաճախ դառնում է նմանակման առարկա և երգելու ցանկություն է առաջացնում։ Նրա երգերից մեկը՝ Rainbow Connection-ը, յոթ շաբաթ մնացել է ամերիկյան Թոփ 40-ում և 1979-ին առաջադրվել է «Ոսկե գլոբուսի» և «Օսկարի»։

Կերմիտ գորտի անվամբ լույս է տեսել երկու գիրք (դրանցից մեկը ինքնակենսագրություն է), նա ստացել է Honoris causa դոկտորի աստիճան, և նա ունի իր սեփական աստղը Հոլիվուդի փառքի ծառուղում։

Կերմիտի վերջին գործերից մեկը «Մափեթներ» լիամետրաժ ֆիլմն է, որը թողարկվել է 2011 թվականի դեկտեմբերին։

## Մշակույթում
* Հայտնվում է որպես անանուն տեղեկատու՝ «Գրիֆֆիններ» անիմացիոն շարքի ««Deep Throats» դրվագում (4x23):
* Հայտնվում է «Գրիֆինների ընտանիքը» մուլտսերիալի հեռուստատեսային հաղորդմանը, «Mother Tucker» սերիայում (5x2):
* Կերմիտի պատվին է կոչվում Lockheed WP-3D ինքնաթիռներից մեկը (կոչանուն` NOAA 42):
* Կապիտան Էդ Մերսերը «Օրվիլը«հեռուստասերիալում ունի Կերմիտ գորտի կերպարով խաղալիք, որը նրա համար դրական աշխարհայացքի օրինակ է։
* «Հարավային այգի» մուլտիպլիկացիոն շարքի հերոս Էրիկ Քարտմանի սիրելի խաղալիքը Քլայդ գորտն է (Կերմիտ գորտի նմանակը)։

## Ծանոթագրություններ

## Արտաքին հղումներ
* 

Կատեգորիա:Համացանցային մեմեր
Կատեգորիա:Հորինված խոսող կենդանիներ
Սվետլանա Անտոնովսկա

**Սվետլանա Անտոնովսկա** (, ), մակեդոնացի հասարակագետ (սոցիոլոգ) և վիճակագրագետ, ով լայն ճանաչում ու համբավ է ձեռք բերել որպես Հյուսիսային Մակեդոնիայի Հանրապետությունում ժամանակակից վիճակագրական գիտության հիմնադիր։ Նա 1991 թվականին հիմնադրել և հիմնադրման օրից մինչև 2001 թվականը ղեկավարել է այդ երկրի վիճակագրական ծառայության գրասենյակը, զգալի ջանքեր է գործադրել նրա գործունեությունը բնականոն հունի մեջ դնելու, միջազգային վիճակագրական մի շարք խոշոր կազմակերպությունների հետ սերտ կապեր հաստատելու և պահպանելու համար։ Սվետլանա Անտոնովսկան մեծ ավանդ է ներդրել Հյուսիսային Մակեդոնիայի Հանրապետությունում առաջին մարդահամարը պատշաճ մակարդակով կազմակերպելու աշխատանքներում։

## Կենսագրություն
Սվետլանան ավարտել է Վ. Ա. Ստեկլովի անվան մաթեմատիկայի ինստիտուտի կիրառական մաթեմատիկայի ֆակուլտետը։ Սովորել է նաև Սկոպիեի համալսարանի բնական գիտությունների ու մաթեմատիկայի ֆակուլտետում, որտեղ նրան շնորհվել է հատուկ՝ *Միխայլո Պետրովիչ*ի անվան դիպլոմ (դա Հարավսլավիայի Դաշնային Սոցիալիստական Հանրապետությունում համարվում էր բարձրագույն ուսումնական հաստատությունն ավարտողին տրվող ամենաբարձր գնահատականը)։

Հետագայում՝ արդեն աշխատանքային գործունեության համար ևս Անտոնովսկան բազմաթիվ պարգևների է արժանացել։ 1996 թվականին պարգևատրվել է «*Արծաթե աստղ՝ վաստակի համար*» շքանշանով, 1999-ին՝ ամերիկյան կենսագրական ինստիտուտի կողմից՝ Հազարամյակի ոսկե մեդալով՝ միջազգային վիճակագրագիտության բնագավառում ներդրած գնահատելի ավանդի համար։

2001 թվականին Սվետլանա Անտոնովսկայի անունը ներառվել է «*21-րդ դարի 500 ստեղծարարների*» ցանկում, այդ նույն տարում նա ճանաչվել է «*Տարվա կին գործիչ*», արժանացել է նաև աշխարհի առաջատար ինտելեկտուալներին շնորհվող մեդալի...

## Ծանոթագրություններ

Կատեգորիա:Կին գիտնականներ
Կատեգորիա:Վիճակագիրներ
BTS World: Original Soundtrack

***BTS World: Original Soundtrack***, BTS World բջջային խաղի սաունդթրեք ալբոմն է։ Թողարկվել է 2019 թվականի հունիսի 28-ին, և խաղի թողարկումից երկու օր անց ալբոmը թողարկվել է՝ ներկայացնելով հարավկորեական BTS խմբի չորս նոր սինգլներ և խաղից վերցրած երաժշտություն։ Սաունդթրեքի սինգլներն են Dream Glow-ն (համագործակցություն երգչուհի Charli XCX-ի հետ), A Brand New Day-ը (համագործակցություն երգչուհի Զառա Լարսոն-ի հետ) և All Night-ը (համագործակցություն ռեփեր Juice Wrld-ի հետ)։ Հունիսի 26-ին խաղի թողարկումից հետո խաղի մեջ թողարկվել է Heartbeat երգը։ Ալբոմը դեբյուտ է արել Gaon Album Chart չարթիբարձրագույն հորիզոնականում։ Նաև դարձել է առաջին Քեյ փոփ սաունդթրեքը, որը հանդես է եկել Billboard Top Soundtracks չարթում։

## Նախապատմություն
Հունիսի 27-ին պարզվել է, որ պաշտոնական ալբոմը ունենալու է ընդհանուր առմամբ 14 երգ։ Երեք հիմնական սինգլ և 7 մենակատար «թեմա» երաժշտություններ։ Բացահայտվել է նաև, որ լինիելու է տեսահոլովակ, որը թողարկվելու է Heartbeat սինգլի համար։

## Սինգլներ
Dream Glow սինգլը, որը համագործակցություն է երգչուհի Charli XCX-ի հետ, թողարկվել է 2019 թվականի հունիսի 7-ին։ Հունիսի 14-ին լույս է տեսել երկրորդ սինգլը՝ A Brand New Day-ը, որը երգչուհի Զառա Լարսոնի հետ համագործակցություն է։ Երրորդ սինգլ՝ All Night-ը որը ռեփեր Juice Wrld-ի հետ համագործակցություն է, լույս է տեսել հունիսի 21-ին։

## Փրոմոուշեն
BTS-ը հայտարարել է, որ սաունդթրեքը թողարկվելու է իրենց սոցիալական լրատվամիջոցների միջոցով 2019-ի հունիսի 10-ին։

## Երգացանկ

## Չարթեր

### Շաբաթական չարթեր

### Տարեվերջյան չարթեր

## Ծանոթագրություններ

Կատեգորիա:2019 ալբոմներ
Կատեգորիա:BTS խմբի ալբոմներ
Պասկո Կուզման

**Պասկո Կուզման** (մակեդոներեն՝ Паско Кузман, ), մակեդոնացի հնագետ։

## Գործունեություն
Պասկո Կուզմանը հնագիտական աշխատանքներ է կատարել Հյուսիսային Մակեդոնիայի շատ ու շատ վայրերում, սակայն առանձնակի ուշադրություն է նվիրել մայրաքաղաք Սկոպիեի և  Եվրոպայի ամենախոր լճերից մեկի՝ Օհրիդի շրջակայքի հետազոտմանը։ Այդտեղ նա հայտնաբերել է երեքհազարամյա Լիքնիդոս բնակավայրի հնավայրը, հավանաբար Ֆիլիպ Երկրորդ կամ Ֆիլիպ Երրորդ Մակեդոնացիների ժամանակներում կառուցված Սամուիլի բերդի մնացորդները։

Վերջին տարիներին իր կատարած հնագիտական հայտնագործությունների համար Կուզմանը Հյուսիսային Մակեդոնիայում համարվում է ամենավաստակաշատ ու ամենաարժանավոր գիտնականներից մեկը։

## Անձնական կյանք
Պասկո Կուզմանն ամուսնացած է, ունի չորս դուստր, վերջերս էլ պապիկ է դարձել։ 2013 թվականին կալանավորվել է՝ մեղադրվելով հնագույն գտածոների մաքսանենգ վաճառքի մեջ։

## Ժամանակի ճանապարհորդը
Պասկո Կուզմանն ինքն իրեն հռչակել է ժամանակների միջով ճանապարհորդող անձնավորություն։ Նա իր ձախ դաստակին երեք ժամացույց է կրում, և դրանք, ինչպես ինքն է ասում, օգնում են իրեն՝ ճանապարհորդելու ժամանակների միջով։ Ժամացույցներից մեկը նրան տանում է հեռավոր անցյալ՝ բրոնզի ու նորքարեդարյան դարաշրջաններ, երկրորդ ժամացույցը տեղափոխում է ապագա, իսկ երրորդը՝ «Հնագետի ժամացույց»-ը, զգոնացնում է ու մշտապես հիշեցնում, որ ժամանակը ոսկի է, և պետք է թանկ գնահատել, արժևորել ներկան։ Այս կարգի հայտարարությունները որոշ գիտնականների համար հիմք են ծառայել՝ կարծելու, թե նրա մտավոր վիճակն այնքան էլ կայուն չէ։

## Ծանոթագրություններ

Կատեգորիա:Հնագետներ
Կատեգորիա:Մակեդոնացի գրողներ
Կատեգորիա:Մակեդոնացի գիտնականներ
Տակի Ֆիտի

**Տակի Ֆիտի** (, ), մակեդոնացի ժամանակակից տնտեսագետ գիտնական, Հյուսիսային Մակեդոնիայի ֆինանսների նախկին նախարար։

## Կենսագրություն
Տակի Ֆիտին ծնվել է 1950 թվականի նոյեմբերի 7-ին, Հյուսիսային Մակեդոնիայի Կրուշևո քաղաքում։ Էթնիկ արոմանցի է։ 1980 թվականին ստացել է մագիստրոսի, 1983-ին՝ գիտությունների դոկտորի աստիճան՝ Սկոպիեի համալսարանի տնտեսագիտական ֆակուլտետում պաշտպանելով իր պատրաստած ատենախոսությունը։ 1996 - 1998 թվականներին պաշտոնավարել է որպես Հյուսիսայի Մակեդոնիայի Հանրապետության ֆինանսների նախարար (վարչապետ Բրանկո Ցրվենկովսկու ձևավորած ու ղեկավարած կառավարության կազմում)։ Ներկայումս ղեկավարում է Հյուսիսային Մակեդոնիայի գիտությունների և արվեստների ակադեմիայի ռազմավարական հետազոտությունների կենտրոնը։

Տակի Ֆիտիի գիտական հետաքրքրությունների շրջանակն ընդգրկում է ընդհանուր տնտեսագիտության, տնտեսական աճի ու զարգացման, տնտեսության պետական կարգավորման, միջազգային կապիտալի ներհոսքի ու արտահոսքի, ձեռներեցության ու գործարարության հիմնախնդիրներ։ Նրա հեղինակությամբ կամ հեղինակակցությամբ արդեն լույս են տեսել շուրջ երկու տասնյակ մասնագիտական գրքեր, որոնցից առավել կարևոր են համարվում *Transnational companies and export of capital*, *Modern capitalism*, *Entrepreneurship and entrepreneurship management*, *Economy - microeconomic approach*, *Economy - macroeconomic approach* աշխատությունները։

## Ծանոթագրություններ

Կատեգորիա:Հյուսիսային Մակեդոնիայի քաղաքական գործիչներ
Կատեգորիա:Մակեդոնացի տնտեսագետներ
Կատեգորիա:Սկոպիեի համալսարանի շրջանավարտներ
Կատեգորիա:Տնտեսագիտական գիտությունների դոկտորներ